Ministru kabineta rīkojuma projekts

„Grozījumi Ministru kabineta 2011.gada 8.jūlija rīkojumā Nr.307

„Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”” (turpmāk – MK rīkojuma projekts) sagatavots, pamatojoties uz Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai” (turpmāk – MK rīkojums Nr.307) 3.2.1.apakšpunktā doto uzdevumu.  Izskatot Ministru kabinetā 2014.gada 29.jūlijā sēdē informatīvo ziņojumu „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai” ar Ministru kabineta sēdes protokollēmumu Nr.41 uzdots Finanšu ministrijai (turpmāk – FM) (valsts akciju sabiedrībai „Valsts nekustamie īpašumi” (turpmāk – VNĪ)) sadarbībā ar Kultūras ministriju (turpmāk – KM) normatīvajos aktos noteiktā kārtībā sagatavot un triju mēnešu laikā iesniegt Ministru kabinetā tiesību aktu projektu par grozījumiem MK rīkojumā Nr.307 par plānotā finansējuma precizēšanu ilgtermiņa saistību pasākumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojuma Nr.307:  - 1.punktu, likumā „Par valsts budžetu 2014.gadam” un likumā „Par vidēja termiņa budžeta ietvaru 2014., 2015. un 2016.gadam” paredzētas ilgtermiņa saistības:  - KM ēkas Latviešu strēlnieku laukumā 1, Rīgā, uzturēšanas izdevumu segšanai VNĪ 2015.gadā 75 177*euro* un 2016.gadā 75 177 *euro*, turpmākajiem gadiem 1 353 186 *euro* (līdz 2034.gadam ieskaitot);   * FM ar ēkas Latviešu strēlnieku laukumā 1, Rīgā (nekustamā īpašuma kadastra Nr. 0100 001 0095), un Padomju okupācijas upuru piemiņas memoriāla Latviešu strēlnieku laukumā, Rīgā (turpmāk – būvniecības II kārta), būvniecību saistīto kapitālieguldījumu izdevumu segšanai VNĪ – 2015.gadā 2 354 995 *euro,* 2016.gadā 2 354 997 *euro* un 2017.gadā 2 354 997 *euro*, (kopā minēto izdevumu segšanai 2015.–2017.gadā paredzēts finansējums 7 064 989 *euro*); * 3.1.apakšpunktu, FM (VNĪ) dots uzdevums būvniecības I kārtas ietvaros nodrošināt ēkas Latviešu strēlnieku laukumā 1, Rīgā (nekustamā īpašuma kadastra Nr. 0100 001 0095), rekonstrukcijas un piebūves (Nākotnes nama) būvniecības darbu (turpmāk – būvniecības I kārta) pabeigšanu līdz 2015.gada 1.aprīlim;   - 3.2.1.apakšpunktu, FM (VNĪ) dots uzdevums būvniecības II kārtas ietvaros līdz 2014.gada 1.augustam iesniegt Ministru kabinetā informatīvo ziņojumu par būvniecības I kārtas darbu izpildes gaitu un priekšlikumus par turpmāko būvniecības II kārtas īstenošanu. Ja priekšlikumi būvniecības II kārtas īstenošanai paredz papildu finansējumu, jautājumu par papildu finansējuma piešķiršanu izskatīt Ministru kabinetā, sagatavojot likumprojektu par vidēja termiņa budžeta ietvaru un likumprojektu par valsts budžetu kārtējam gadam, kopā ar visu ministriju un citu centrālo valsts iestāžu jauno politikas iniciatīvu pieprasījumiem;  - 3.2.2.apakšpunktu, FM (VNĪ) dots uzdevums pēc šā rīkojuma 3.1. un 3.2.1.apakšpunktā minētā uzdevuma izpildes nodrošināt būvniecības II kārtas tehniskā projekta (turpmāk – TP) dokumentācijas izstrādi (dokumentācija saskaņojama ar KM) un būvniecības darbu pabeigšanu līdz 2017.gada 1.jūlijam;  - 4.1.apakšpunktu, FM (VNĪ) dots uzdevums iesniegt Ministru kabinetā rīkojuma projektu par šā rīkojuma 2.punktā minēto ilgtermiņa saistību precizēšanu atbilstoši VNĪ precizētajām būvniecības izmaksām, ja šā rīkojuma 3.punktā minētā Padomju okupācijas upuru piemiņas memoriāla kompleksa būvniecības procesa laikā – pēc TP izstrādes, pēc būvniecības līgumu noslēgšanas vai būvniecības darbu laikā – būvniecības izmaksu apmērs mainās;  - 4.2.apakšpunktu, FM (VNĪ) dots uzdevums triju mēnešu laikā pēc šā rīkojuma 3.1.apakšpunktā minētā uzdevuma izpildes iesniegt KM precizētu informāciju par ēkas un tās piebūves Latviešu strēlnieku laukumā 1, Rīgā, uzturēšanas izmaksu apmēru atbilstoši faktiskajām būves apsaimniekošanas un uzturēšanas izmaksām;  - 5.punktu, KM dots uzdevums triju mēnešu laikā pēc šā rīkojuma 4.2.apakšpunktā minētā uzdevuma izpildes iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu.  - 6.punktu, KM dots uzdevums līdz 2011.gada 30.septembrim saskaņā ar Līguma par Eiropas Savienības darbību 108.panta 3.punktu iesniegt Eiropas Komisijā vienotu valsts atbalsta paziņojumu par valsts atbalsta sniegšanu kultūras infrastruktūras objektiem (piemēram, investīcijas, uzturēšana), tai skaitā muzejiem, teātriem, kultūras centriem un bibliotēkām (neatkarīgi no to īpašuma formas) atbilstoši Eiropas Komisijas valsts atbalsta lēmumu praksei.  Būvniecības I un II kārtas īstenošanas gaita:  Saskaņā ar MK rīkojumā Nr.307 dotajiem uzdevumiem tiek nodrošināta būvniecības I un II kārtas darbu veikšana.  Būvniecības I kārtas īstenošana:  Starp VNĪ un SIA „Būvprojektu Vadība” 2013.gada 1.martā tika noslēgts Līgums Nr.21-13-10/402 par projektēšanas un autoruzraudzības veikšanu (objekts: Latvijas Okupācijas muzeja ēka Latviešu strēlnieku laukumā 1, Rīgā), kura ietvaros SIA „Būvprojektu Vadība” apņēmās izstrādāt Latvijas Okupācijas muzeja ēkas rekonstrukcijas TP un iesniegt VNĪ. Ņemot vērā to, ka SIA „Būvprojektu Vadība” nepildīja līguma nosacījumus, VNĪ vienpusēji ir atkāpusies no Līguma.  2014.gada 18.jūlijā ir noslēgts Līgums Nr.4-2-14-10/1719 ar SIA „5.IELA” (SIA „Būvprojektu vadība” apakšuzņēmējs) par TP izstrādi un autoruzraudzības veikšanu (līguma summa 129 000 *euro* (bez PVN), tai skaitā TP izstrāde 126 000 *euro*).  TP izstrāde un ekspertīze tiek plānota līdz 2014.gada 31.oktobrim un pēc dokumentācijas akceptēšanas tiks uzsākts darbs pie iepirkuma procedūras būvniecības darbiem. Iepirkumu procedūru būvniecības darbiem šobrīd tiek plānots pabeigt līdz 2015.gada oktobrim. Savukārt būvniecības darbus plānots pabeigt līdz 2016.gada 1.oktobrim.  Būvniecības I kārtas provizoriskais darbu izpildes laika grafiks:   |  |  |  |  |  | | --- | --- | --- | --- | --- | | Nr. p.k. | Darbība | Uzsākts (gggg.mm.dd.) | Pabeigts (gggg.mm.dd.) | Vidējais mēnešu skaits | | 1 | Tehniskā projekta izstrāde un ekspertīze | 2014.08.01 | 2014.10.31 | 3 | | 2 | Iepirkuma procedūra būvniecības darbiem | 2015.03.01 | 2015.09.30 | 7 | | 3 | Būvniecības darbi | 2015.10.01 | 2016.10.01 | 12 |   Līdz ar to atbilstoši precizētajam būvniecības darbu izpildes laika grafikam, nepieciešami grozījumi Ministru kabineta rīkojumā Nr.307, lai pagarinātu (aktualizētu) būvniecības I kārtas darbu pabeigšanas termiņu no provizoriski plānotā 2015.gada 1.aprīļa līdz 2016.gada 1.oktobrim un precizētu FM budžetā paredzēto finansējuma sadalījumu pa gadiem ilgtermiņa saistības ar būvniecību saistīto kapitālieguldījumu izdevumu segšanai VNĪ (precizējot tā kopējo apmēru) (detalizēts izdevumu aprēķins anotācijas pielikumā).  Būvniecības II kārtas īstenošana :  Šobrīd izstrādātajam un Rīgas pilsētas būvvaldē 2009.gada 7.aprīlī saskaņotajam būvniecības II kārtas skiču projektam ir beidzies derīguma termiņš. Līdz ar to, lai turpinātu darbus būvniecības II kārtas ietvaros, nepieciešams veikt atkārtotu skiču projekta saskaņošanu Rīgas pilsētas būvvaldē un citās institūcijās.  Lai atjaunotu darbu pie Padomju okupācijas upuru piemiņas Memoriāla būvprojekta izstrādes, veicamas nepieciešamās darbības līguma noslēgšanai ar skiču projekta izstrādātāju SIA „Taktila”, vienojoties par projekta izstrādes līgumcenu un projekta izstrādes termiņu.  Pieņemot, ka skiču projekta aktualizācija varētu tikt pabeigta 2014.gada septembra beigās, TP izstrādi, ekspertīzi un tā akceptēšanu Rīgas pilsētas būvvaldē varētu plānot līdz 2015.gada maijam. Pirms tam nepieciešams pabeigt iepirkuma procedūru par TP izstrādi. Līdz ar to, ja būvniecības II kārtas būvdarbus varētu uzsākt 2016.gada janvārī, MK rīkojumā Nr.307 norādītais būvniecības II kārtas darbu pabeigšanas termiņš līdz 2017.gada 1.jūlijam, tiks ievērots. Jāvērš uzmanība, ka būvniecības darbu laika grafika izstrādē ievērots arī nosacījums, ka nebūtu vēlams uzsākt būvdarbus pirms Valsts prezidenta darba telpas tiek pārvietotas no Melngalvja nama uz Rīgas pils telpām.  Būvniecības II kārtas provizoriskais darbu izpildes laika grafiks:   |  |  |  |  |  | | --- | --- | --- | --- | --- | | Nr. p.k. | Darbība | Uzsākts (gggg.mm.dd.) | Pabeigts (gggg.mm.dd.) | Vidējais mēnešu skaits | | 1 | Iepirkuma procedūra tehniskā projekta izstrādei | 2014.08.01 | 2014.09.30 | 2 | | 2 | Tehniskā projekta izstrāde un ekspertīze | 2014.10.01 | 2015.04.30 | 7 | | 3 | Iepirkuma procedūra būvniecības darbiem | 2015.05.01 | 2015.12.31 | 8 | | 4 | Būvniecības darbi | 2016.01.01 | 2017.07.01 | 18 |   Kopējās būvniecības izmaksas ir precizētas un šobrīd provizoriski noteiktas par 1,5 miljoniem *euro* lielākas nekā tika norādītas MK rīkojuma Nr.307 anotācijas pielikumā. Tomēr ņemot vērā to, ka par 85 tūkst. *euro* tiek samazinātas plānotās būvniecības laikā tieši iesaistītā personāla izmaksas, (izmaksas projekta vadītāja atlīdzībai), par gandrīz 800 tūkst. *euro* ir samazinājušās piesaistītā kapitāla izmaksas (jeb resursu cena), tiek precizētas un vienlaikus samazinātas arī citas ar būvniecību saistītās izmaksas. Līdz ar to kopējais nepieciešamais finansējuma apmērs kapitālieguldījumiem, salīdzinot ar Ministru kabineta rīkojumā Nr.307 apstiprinātajiem, ir tikai par 327 754 *euro* lielāks (detalizēts izdevumu aprēķins anotācijas pielikumā).  Saskaņojot Okupācijas muzeja ēkas rekonstrukcijas un piebūves skiču projektu un Padomju okupācijas upuru piemiņas memoriāla skiču projektu Rīgas dome (Rīgas pašvaldības kapitālsabiedrība SIA „Rīgas ūdens”) ir norādījusi uz problēmām, kas saistītas ar lietus ūdens novadīšanu no objektiem.  SIA „Rīgas ūdens” savos tehniskajos noteikumos Nr. T 1-7.9/853, kuri 19.09.2012. izsniegti objektu projektēšanai ir norādījusi, ka lietus ūdens novadīšana pilsētas sadzīves kanalizācijas tīklā ir kategoriski aizliegta. Ņemot vērā, ka Vecrīgā, attiecīgajā rajonā pilsētas lietus ūdens kanalizācijas kolektors ir pārslogots, tad pastāv nepieciešamība meklēt risinājumu lietus ūdens un drenāžas ūdeņu novadīšanai. Tā varētu būt autonoma lietus ūdens novadīšanas kolektora izbūve, novadot lietus ūdeņus uz Daugavu, vai esošās sistēmas rekonstrukcija. Autonomā sistēma lietus ūdens novadīšanas sistēma izbūvējama Rīgas pilsētas pašvaldībai piederošā nekustamā īpašumā Latviešu Strēlnieku laukumā un 11. Novembra krastmalā. Būvniecības I un II kārtas skiču projektos SIA „Rīgas ūdens” saskaņojis lietus ūdens novadīšanas sistēmu, paredzot tās pieslēgumu pilsētas kanalizācijas sistēmai, kā pagaidu variantu, atzīmējot, ka nākotnē nepieciešams risināt jautājumu par lietus ūdens novadīšanas sistēmas izbūvi, tos novadot Daugavā. Jāatzīmē, ka ar Rīgas domes 2010.gada 13.aprīļa lēmumu Nr.1246 ir apstiprināts Latviešu strēlnieku laukuma teritorijas detālplānojums, pamatojoties uz kuru Rīgas dome ir paredzējusi veikt tās īpašumā esošās teritorijas Latviešu Strēlnieku laukumā attīstību - teritorijas labiekārtojumu, pazemes autostāvvietas ierīkošanu, kā arī visu teritorijā esošo komunikāciju tīklu sakārtošanu, tajā skaitā risinās jautājumu par lietus ūdens novadīšanas sistēmas izveidi no Rīgas pilsētas pašvaldībai piederošā īpašuma. Kad un kādā apjomā attīstības projekts tiks īstenots, šobrīd nav zināms. Ņemot vērā minēto, pastāv risks, ka Rīgas pilsētas pašvaldība līdz Okupācijas muzeja ēkas rekonstrukcijas un piebūves (Nākotnes nama)  un Padomju okupācijas upuru piemiņas memoriāla būvniecības pabeigšanai nebūs realizējusi lietus ūdens un drenāžas ūdeņu novadīšanas autonomās sistēmas ar ūdeņu izplūdi Daugavā izbūvi, līdz ar to tehnisko projektu saskaņošanas laikā vai pie objektu nodošanas ekspluatācijā var rasties nepieciešamība papildus risināt lietus ūdens novadīšanas jautājumu.  Saskaņā ar KM un VNĪ 2008.gada 11.jūnija līgumu Nr.2.1.-15-280 „Par piešķirtā finansējuma izlietošanu” KM piešķīra VNĪ finansējumu 112 673 *euro* Padomju okupācijas upuru piemiņas memoriāla sagatavošanas darbiem, skiču un TP izstrādei un ar to saistītiem sabiedrisko attiecību pasākumiem. Savukārt saskaņā ar KM un VNĪ 2009.gada 5.oktobra vienošanos Nr.09-09/59 „Par piešķirtā finansējuma izlietošanu Padomju okupācijas upuru piemiņas memoriāla kompleksam Rīgā, Latviešu strēlnieku laukumā” (vienošanās noslēgta pamatojoties uz Ministru kabineta 2009.gada 30.jūnija rīkojumu Nr.435 „Par finanšu līdzekļu piešķiršanu Padomju okupācijas upuru piemiņas memoriāla kompleksam Rīgā, Latviešu Strēlnieku laukumā”) KM piešķīra VNĪ finansējumu 208 979 *euro*, laiVNĪ nodrošinātu Padomju okupācijas upuru piemiņas memoriāla kompleksa skiču un TP izstrādi. Kopā minētajiem mērķiem tika piešķirts finansējums 321 652 *euro*, no tā izlietots finansējums 197 189 *euro* (tai skaitā 153 354 *euro* par skiču projekta izstrādi SIA „Taktila”). Neizlietoto finansējumu 124 463 *euro* VNĪ plāno apgūt 2014.gadā, praktiski sedzot būvniecības I kārtas ietvaros TP izstrādes darbu izmaksas (saskaņā ar līguma Nr.4-2-14-10/1719 ar SIA „5.IELA” nosacījumiem TP izstrādes darbu līguma summa 126 000 *euro*).  Uzturēšanas izdevumu segšanai VNĪ apmēra precizēšana:  Vienlaikus tiek precizēts (aktualizēts) nekustamā īpašuma (nekustamā īpašuma kadastra Nr.0100 001 0095) Latviešu strēlnieku laukumā 1, Rīgā, uzturēšanas izdevumu apmērs (nomas maksas apmērs), kas tiek aprēķināts saskaņā ar Ministru kabineta 2010.gada 8.jūnija noteikumiem Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”. Galvenokārt izmainās (palielinās) izdevumi plānotajiem kārtējiem vai kapitālajiem remontiem (nepieciešamie izdevumi nekustamā īpašuma uzturēšanai, kuri netiek iekļauti apsaimniekošanas izdevumos un tie nedrīkst pārsniegt 2,5 % no attiecīgā nekustamā īpašuma ēkas bilances vērtības gadā); kā arī nomas maksas apmēra palielināšanos ietekmē netiešo izmaksu (izmaksas, kas ir daļa no iznomātāja kopējiem administrācijas izdevumiem – nekustamā īpašuma pārvaldīšanas izmaksām), uzturēšanas izmaksu (apsaimniekošanas izmaksas) palielināšanās.  Padomju okupācijas upuru piemiņas memoriālu plānots būvēt uz Rīgas pilsētas pašvaldībai piederošās zemes vienības (nekustamā īpašuma kadastra Nr.0100 001 0108) daļas (zemes vienības daļas kadastra apzīmējums 0100 001 0108 8004) (daļēji atradīsies arī uz valstij FM personā piederošās zemes vienības (nekustamā īpašuma kadastra numurs 0100 001 0095)). Saskaņā ar Būvniecības likuma 3.panta pirmo daļu zemes vienības drīkst apbūvēt, ja, noslēdzot līgumu, apbūve ir saskaņota ar zemes vienības īpašnieku (ja apbūvi neveic zemes gabala īpašnieks). Tā kā Rīgas dome 2009.gada 12.maijā pieņēma lēmumu Nr.5127 (prot.Nr.126, 49.§) „Par Rīgas pilsētas pašvaldībai piederoša zemesgabala Rīgā, Grēcinieku ielā, 11.novembra krastmalā, Kaļķu ielā, daļas (kadastra apzīmējums 0100 001 0108 8004) nodošanu patapinājumā”, ar ko nolemts nodot patapinājumā valstij FM personā Padomju okupācijas upuru piemiņas memoriāla būvniecības procesa realizācijai līdz memoriāla nodošanai ekspluatācijā Rīgas pilsētas pašvaldībai piederošās zemes vienības (kadastra Nr.0100 001 0108) daļu ar plānoto platību 690 m², atsākot būvprojekta izstrādi nepieciešams turpināt sarunas ar Rīgas domi par patapinājuma līguma nosacījumiem.  Tāpat jau būvniecības darbu izpildes laikā nepieciešams uzsākt sarunas par vienošanās noslēgšanu ar Rīgas domi par Padomju okupācijas upuru piemiņas memoriāla apsaimniekošanu pēc tā nodošanas ekspluatācijā, ņemot vērā, ka saskaņā ar starp Aizsardzības ministriju, Kultūras ministriju, VNĪ un Rīgas pilsētas pašvaldību 2008.gada 20.jūnijā noslēgtā Līguma par Padomju okupācijas upuru piemiņas memoriāla Rīgā, Latviešu strēlnieku laukumā 1, projektēšanas un būvniecības darbiem nosacījumiem Rīgas dome cita starpā ir apņēmusies pēc memoriāla nodošanas ekspluatācijā pieņemt to Rīgas domes apsaimniekošanā, sastādot atsevišķu vienošanos starp Rīgas domi un VNĪ.  Šobrīd nav iespējams prognozēt vienošanās nosacījumus ar Rīgas domi par zemes vienības patapinājumu, kā arī Padomju okupācijas upuru piemiņas memoriāla apsaimniekošanu, līdz ar to nav zināms, vai un kādā apmērā būs nepieciešams papildu finansējums līgumsaistību izpildei, līdz ar to iespējams būs nepieciešams risināt jautājumu par papildu finansējuma piešķiršanu.  Par papildus nepieciešamā finansējuma paredzēšanu 2019.gadā:  Lai nodrošinātu Padomju okupācijas upuru piemiņas memoriāla kompleksa Latviešu strēlnieku laukumā 1, Rīgā izveidošanu ir nepieciešams Ministru kabineta lēmums par papildus nepieciešamā finansējuma paredzēšanu FM budžeta ilgtermiņa saistībās 2019.gadā ar būvniecību saistīto kapitālieguldījumu izdevumu segšanai VNĪ.  Ministru kabineta rīkojuma projekta tiesiskā regulējuma mērķis ir Ministru kabineta rīkojuma Nr.307 1. un 2.punktā minēto ilgtermiņa saistību precizēšana pa gadiem, atbilstoši precizētajam būvniecības darbu izpildes laika grafikam un naudas plūsmai (vienlaikus paredzot papildus nepieciešamo finansējumu 2019.gadā), 3.1.apakšpunktā noteiktā būvniecības darbu pabeigšanas termiņa precizēšana.  Tā ietvaros:   * tiek svītrots 1. punkts un papildināts ar 1.1 punktu, precizējot KM budžeta ilgtermiņa saistībās paredzētā finansējuma apmēru pa gadiem, paredzot uzturēšanas izdevumu segšanai VNĪ 2016.gadā 21 423 *euro* un turpmākajā laikposmā 1 692 377 *euro* (no 2017.gada līdz 2035.gadam (ieskaitot) 85 690 *euro* katru gadu, 2036.gadā 64 267 *euro*); * tiek svītrots 2. punkts un papildināts ar 2.1 punktu, precizējot FM budžeta ilgtermiņa saistībās paredzētā finansējuma apmēru pa gadiem, paredzot 2017.gadā 2 354 997 *euro,* 2018.gadā 2 354 997 *euro* un2019.gadā 2 682 749 *euro* (kopā ar būvniecību saistīto kapitālieguldījumu izdevumu segšanai VNĪ 2017.-2019.gadā paredzētais finansējuma apmērs ir 7 392 743 *euro*); * 3.1.apakšpunktā precizēts (aktualizēts) FM (VNĪ) noteiktais būvniecības I kārtas darbu pabeigšanas termiņš līdz 2016.gada 1.oktobrim; * 3.2.2.apakšpunkts izteikts jaunā redakcijā, ņemot vērā nepieciešamību risināt jautājumu ar Rīgas domi par nepieciešamo līgumsaistību nodibināšanu būvniecības II kārtas īstenošanai uz Rīgas domes zemes un par vienošanās noslēgšanu par Padomju okupācijas upuru piemiņas memoriāla apsaimniekošanu pēc tā nodošanas ekspluatācijā, nepieciešamības gadījumā iesniedzot izskatīšanai Ministru kabinetā tiesību akta projektu par papildus nepieciešamo finansējumu uzturēšanas izdevumu segšanai; * 4.1.apakšpunktā precizēta atsauce uz 2.1punktu; * 5.punktā precizēta atsauce uz 1.1 punktu.   Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Vienlaikus ar MK rīkojuma projektu ir sagatavots informatīvais ziņojums „Par ēkas Latviešu strēlnieku laukumā 1, Rīgā, rekonstrukcijas un piebūves (Nākotnes nama) būvniecības darbu izpildes gaitu un priekšlikumi par turpmāko Padomju okupācijas upuru piemiņas memoriāla būvniecības īstenošanu”. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2014.gads | | Turpmākie trīs gadi (*euro*) | | |
| 2015.g. | 2016.g. | 2017.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | -2 430 172 | -2 408 751 | 10 513 |
| 2.1. valsts pamatbudžets | 0 | 0 | -2 430 172 | -2 408 751 | 10 513 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 2 430 172 | 2 408 751 | 10 513 |
| 3.1. valsts pamatbudžets | 0 | 0 | 2 430 172 | 2 408 751 | 10 513 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 2 430 172 | 2 408 751 | -10 513 |
| +5.1. valsts pamatbudžets | 0 | 2 430 172 | 2 408 751 | -10 513 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju par nepieciešamo finansējumu būvniecības darbiem, uzturēšanas izdevumiem (nomas maksai) un ietekmi uz valsts budžetu skatīt anotācijas pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta ietvaros norādītais provizoriski aprēķinātais kapitālieguldījumu apmērs var tikt precizēts pēc būvniecības TP izstrādes, pirms būvniecības līguma noslēgšanas, vai būvniecības darbu laikā, ja mainījies to apmērs. Provizoriski aprēķinātais nomas maksas izdevumu apmērs atbilstoši faktiskajām nomas objekta pārvaldīšanas izmaksām precizējams pēc būvobjekta nodošanas ekspluatācijā.  Izskatot Ministru kabinetā 2014.gada 29.jūlijā sēdē informatīvo ziņojumu „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai” ar Ministru kabineta sēdes protokollēmumu Nr.41 uzdots samazināt FM bāzes izdevumus 2015.gadam 968 946 *euro* apmērā budžeta apakšprogrammā 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ilgtermiņa saistību pasākumam „Dotācija VAS „Valsts nekustamie īpašumi” par kapitālieguldījumiem Padomju okupācijas upuru piemiņas memoriāla kompleksa būvniecībā”, palielinot Iekšlietu ministrijas un Zemkopības ministrijas bāzes izdevumus 2015.gadam robežšķērsošanas vietas „Vientuļi” aprīkojuma iegādes, uzturēšanas un darbinieku atlīdzības izdevumu segšanai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FM (VNĪ), KM. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Finanšu ministra vietā –

iekšlietu ministrs R.Kozlovskis

31.07.2014. 11:40

2973

A.Gulbe

67024698, aiga.gulbe@vni.lv